Għexieren ta’ eluf ta’ dimostranti qed jimblukkaw toroq f’Hong Kong bil-konsegwenza li kellu jingħalaq iċ-ċentru ta’ negozju. Id-dimostrazzjonijiet komplew jinfirxu f’żoni oħra fosthom distretti ta’ bejgħ u xiri u żoni residenzjali. Il-Pulizija kellhom jużaw il-gass tad-dmugh biex jikkontrollaw lid-dimostranti. Il-gvern intant qal li rtira l-pulizija miż-żoni fejn qed isiru il-protesti u issa s-sitwazzjoni kkalmat. Kellhom jagħlqu wkoll xi banek u skejjel minħabba l-kaos li inqala’ fit-trasport. Id-dimostranti li huma taħlita ta’ studenti u tal-moviment favur id-demokrazija huma rrabjati bil-pjani tal-Gvern li jiskrutinja il-kandidati li beħsibhom joħorgu għall-elezzjoni għat-tmexxija ta’ Hong Kong fl-2017. Id-dimostranti qed jisħqu li jridu għażla libera ta’ kandidati biex jkollhom minn fejn jagħżlu